แผ่นปะปลุกใจฝูงบินที่ใช้งานที่อ่าวเซาดาแผ่นปะปลุกใจ 9 EARSแผ่นปะปลุกใจ 56th TIOG
**แผ่นปะปลุกใจ** หรือ **แผ่นปะสร้างขวัญกำลังใจ** (อังกฤษ: morale patch) เป็นเครื่องหมายสำหรับประดับทางการทหารที่มีภาพและสำนวนที่ตลกขบขัน สามารถใช้เพื่อระบุตัวตนของหน่วยใดหน่วยหนึ่งได้ เช่น กองพลหรือกองพลน้อย และได้รับการออกแบบเพื่อสร้างความเป็นอันหนึ่งอันเดียวกันของหน่วยทหาร แผ่นปะปลุกใจมักจะไม่ได้รับการยอมรับและอนุญาตโดยตรงจากกองทัพให้สวมเครื่องแบบปฏิบัติการ แต่ก็มักจะพบอยู่บนชุดหรืออุปกรณ์ของทหาร

ปัจจุบันมีการใช้งานโดยพลเรือนด้วยเพื่อบ่งบอกถึงไลฟ์สไตล์ส่วนบุคคลสำหรับผู้ชื่นชอบอุปกรณ์ทางการทหาร

ประวัติ
-------

แผ่นปะปลุกใจ เป็นส่วนหนึ่งของประวัติศาสตร์การทหารและมีความสำคัญทางวัฒนธรรมสำหรับทหารและเจ้าหน้าที่บังคับใช้กฎหมาย แผ่นปะปลุกใจมีต้นกำเนิดมาจากกองทัพบกสหราชอาณาจักรก่อนสงครามโลกครั้งที่หนึ่ง ซึ่งเรียกแผ่นปะเหล่านี้ว่า "แผ่นปะรบ" (battle patch) ส่วนใหญ่ใช้เพื่อระบุพันธมิตรและหน่วยศัตรู โดยการออกแบบบางชิ้นจะสามารถช่วยจำแนกอย่างเด่นชัดได้ว่าทหารนายนั้นสังกัดในหน่วยใด

ในช่วงคริสต์ทศวรรษที่ 1920 แผ่นปะนี้มีเอกลักษณ์เฉพาะตัวมากขึ้น บ่งบอกความเป็นบุคคลและได้รับความนิยมอย่างกว้างขวาง มันกลายเป็นสิ่งของสะสมและแลกเปลี่ยน ทำให้พลเรือนมีความใกล้ชิดกับบุคลากรทางทหารมากขึ้น และทำให้เจ้าหน้าที่บังคับใช้กฎหมายเข้าถึงแผ่นปะลักษณะนี้ได้ง่ายขึ้น

กองพลทหารราบที่ 81 สมยาแมวป่า ได้สร้างแผ่นปะปลุกใจของกองทัพบกสหรัฐชุดแรกขึ้นในช่วงสงครามโลกครั้งที่หนึ่ง นายทหารบกเสนอว่าควรสร้างแผ่นปะเพื่อช่วยสร้างความรับรู้ของกองพบให้เด่นชัดขึ้น โดยเครื่องหมายดังกล่าวได้รับการอนุมัติให้ใช้งานเพื่อช่วยสร้างขวัญกำลังใจและปลุกใจทหารในหน่วย หลังจากนั้นไม่นาน นายพล จอห์น เจ. เพอร์ชิง ได้เสนอให้ทุกกองพลสร้างและประดับแผ่นปะที่เป็นสัญลักษณ์เฉพาะของแต่ละกองพลขึ้นมา

คดีความเครื่องหมายการค้า
------------------------

เมื่อวันที่ 31 สิงหาคม พ.ศ. 2563 มีการยื่นฟ้องจำเลย 281 ราย ฐานใช้คำว่า "morale patch" เป็นคดีหมายเลข 20cv04776 ในศาลเขตทางตอนเหนือของรัฐอิลลินอยส์ ในปี พ.ศ. 2559 บริษัท *Morale Patch Armory LLC* ได้จดทะเบียนเครื่องหมายการค้าคำว่า "MORALE PATCH" เพื่อการใช้งานเชิงพาณิชย์ และได้ยื่นคำร้องเรื่องการละเมิดเครื่องหมายการค้า คดีดังกล่าวมุ่งเน้นไปที่บริษัทที่เจ้าของเป็นทหารผ่านศึก ผู้ผลิตอุปกรณ์ยุทธวิธี และการผลิตขนาดเล็กบนอินเทอร์เน็ต โดย *Morale Patch Armory LLC* เป็นเจ้าของโดย ฮูลิโอ เมดินา ซึ่งเป็นทหารผ่านศึกกองทัพอากาศ

เมื่อวันที่ 10 กันยายน พ.ศ. 2563 บริษัท *Prometheus Design Werx* ได้ยื่นคำร้องเพื่อยกเลิกเครื่องหมายการค้า "MORALE PATCH"

คดีความดังกล่าวเมื่อวันที่ 16 กันยายน พ.ศ. 2563 นิตยสาร *The Military Times* ได้ตีพิมพ์บทความอธิบายรายละเอียดของคดีความ

เมื่อวันที่ 18 สิงหาคม พ.ศ. 2565 คณะกรรมการพิจารณาคดีและอุทธรณ์เครื่องหมายการค้า ได้ยกเลิกเครื่องหมายการค้าดังกล่าว

ดูเพิ่ม
-------

* แผ่นผ้าสัญญารางวัล (Blood chit)

อ้างอิง
-------

1. ↑  Blake, Stilwell. "13 of the best military morale patches". *business insider*. สืบค้นเมื่อ 22 August 2015.
2. ↑  Daniel S. Hoadley. "What Just Happened? A Historical Evaluation of Project". Checo. Air Univ Maxwell AFB AL School of Advanced Air and Space Studies. สืบค้นเมื่อ 1 June 2013.[*ลิงก์เสีย*]
3. ↑  "Cool Patch Alert: Epik Panda Limited Edition Spartan117GW PVC Combat/Tactical Morale Patch!". *DefenseReview.com (DR) : An online tactical technology and military defense technology magazine with particular focus on the latest and greatest tactical firearms news (tactical gun news), tactical gear news and tactical shooting news.* (ภาษาอังกฤษแบบอเมริกัน). สืบค้นเมื่อ 2021-03-30.
4. ↑  "Morale Patch กับความหมายที่ซ่อนอยู่". *www.e-tankstore.com*.
5. ↑  Kauffman, Jonathan. "Morale patches: Boy Scouts for adults". *www.sfchronicle.com*. สืบค้นเมื่อ 2023-12-03.
6. ↑  Milzarski, Eric. "This is why soldiers wear unit patches". *www.wearethemighty.com*. สืบค้นเมื่อ 2023-12-04.
7. ↑  "U.S. District Court - Northern District of Illinois". *www.ilnd.uscourts.gov*. สืบค้นเมื่อ 2021-03-30.
8. ↑  "Morale Patches, Tactical Patches and more from Morale Patch Armory". *Morale Patch® Armory* (ภาษาอังกฤษ). สืบค้นเมื่อ 2021-03-30.
9. ↑  "TESS -- Error". *tmsearch.uspto.gov*. สืบค้นเมื่อ 2021-03-30.
10. ↑  "Interview with Julio Medina - Owner of "Morale Patch Armory", USA". *Professional blogger Mr. 3Hours* (ภาษาอังกฤษแบบอเมริกัน). 2016-07-19. สืบค้นเมื่อ 2021-03-30.
11. 1 2  "USPTO TTABVUE. Trademark Trial and Appeal Board Inquiry System". *ttabvue.uspto.gov*. สืบค้นเมื่อ 2021-03-30.
12. ↑  Venhuizen, Harm (2020-09-16). "281 companies are being sued for using the term 'morale patch'". *Military Times* (ภาษาอังกฤษแบบอเมริกัน). สืบค้นเมื่อ 2021-03-30.